Zápisnica č. 2/2015
zo zasadnutie komisie konaného dňa 10.2.2015

Prítomní: 
Bc. Radovan Bajer, Ing. Tomáš Alschner, Mgr. Attila Horváth, Mgr. Jozef Matúšek, Ing. Vladimír Sloboda, Ing. Tatiana Tomášková, JUDr. Daniela Šurinová, JUDr. Martin Vojtašovič   

Program:
1.	Otvorenie
2.	Odsúhlasenie rokovacieho poriadku komisie
3.	Prerokovanie podnetu od občanov na činnosť Komisie územného plánovania, životného prostredia a dopravy (pán Guldan)
4.	Rôzne

Bod 1
Predseda komisie v úvode ospravedlnil tajomníčku komisie pani Silviu Valčekovú, ktorá sa nemohla zúčastniť rokovania vzhľadom na prebiehajúce školenie zamestnancov MÚ.

Bod 2
Členom KOVZ bol predložený návrh jej rokovacieho poriadku.  Rokovací poriadok po zapracovaní pripomienok v súlade s Ústavným  zákonom  č. 357/2004 Z. z. o ochrane verejného záujmu pri výkone funkcií verejných funkcionárov bol členmi komisie schválený.

Hlasovanie:		za: 8		proti: 0			zdržal sa: 0

Bod 3
Komisia prerokovala podanie pani Nemčekovej ohľadne údajne nízkej znalosti  a porušenia Zákona o obecnom zriadení č. 369/1990 Z. z. zo strany členov Komisie územného plánovania, životného prostredia a dopravy. Komisia bola oboznámená predsedom komisie so stanoviskom Miestneho úradu MČ Bratislava – Ružinov k podaniu podnetu pani Nemčekovej vypracovanej JUDr. Evou Poprendovou, 

Členovia KOVZ vzali na vedomie podnet p. Nemčekovej doručený komisii a stanovisko k predmetnému podaniu, ktoré vypracoval Odbor právny a správy majetku Miestneho úradu MČ Bratislava - Ružinov. V stanovisku sa konštatuje, že konaním komisie nedošlo k porušeniu Zákona o obecnom zriadení.

Hlasovanie:		za:8		proti:0			zdržal sa: 0

Komisia konštatuje, že predmetný podnet sa netýka dodržania ustanovení ústavného zákona 357/2004 Z. z. o ochrane verejného záujmu pri výkone funkcií verejných funkcionárov v platnom znení, ale zároveň konštatuje, že návrhy na členov komisií z radov občanov - neposlancov by mali byť prerokované v komisii až po uplynutí termínu podania žiadostí o členstvo v komisiách.

Hlasovanie:		za:8		proti:0			zdržal sa: 0

Bod 4
Komisia prerokovala  problematiku rovnosti hlasov členov komisie pri hlasovaní, ktoré je upravené v rokovacích poriadkoch niektorých komisií.  Predseda KOVZ vyhlásil, že neuplatní si právo na dva hlasy, ale tak ako ostatní členovia aj on má iba jeden hlas. V takomto znení je to upravené aj v rokovacom poriadku komisie.
Komisia konštatuje, že každý člen ktorejkoľvek komisie má právo jedného hlasu  rovnako aj predseda komisie. V  prípade rovnosti hlasov pri hlasovaní o jednotlivých materiáloch,  komisia k danému materiálu neprijíma tým pádom žiadne stanovisko. 

Hlasovanie:		za:8		proti:0			zdržal sa: 0

Bod 5
Predseda komisie na záver poďakoval všetkým prítomným za účasť.

	         Bc. Radovan Bajer, v. r.                          			 predseda komisie